Downloaded from YTS.MX
Official YIFY movies site: YTS.MX
Vatrogasci.
Da, zdravo. Požar u stanu 16 u Grenfell Toweru.
To je četvrti kat.
-Da, dobro. - Brzo!
-Na putu su. - Gori.
Da, znam da gori, ali tek ste nazvali.
Bitno da ste dobro. U redu?
Van!
Stigli smo prvi na lokaciju.
Riječi to ne mogu objasniti. Bio je to čisti kaos.
Van iz tornja!
Činilo mi se da sam usred filma katastrofe.
Jedna cijela strana zgrade bila je u plamenu.
Nikad nisam vidio nešto slično.
Kao u filmu Pakleni toranj, zar ne?
Kako je to moguće?
Kad su ljudi vidjeli
da se ovakva katastrofa događa u Velikoj Britaniji,
svi su se pitali kako se to moglo dogoditi ovdje.
Čini mi se da dijelovi zgrade otpadaju.
Nikad nisam ovo vidio. Kao da imamo svoj 9. rujna.
To u Grenfellu bilo je nešto što nikad prije nisam vidio,
a to je požar koji guta cijelu zgradu.
- Bože! - Kako će im netko pomoći?
Bilo je očito da je nešto pošlo po zlu.
Mnogo je pitanja, a najbitnija se tiču obloga ove zgrade.
Arconic je izradio tu aluminijsku oblogu.
Sjećam se da sam pomislila da je netko bio krajnje nemaran.
Što se dogodilo? Kako je to prodano? Ne razumijem.
Testovima je manipulirano, neki su skriveni.
Sad imamo mnogo dokaza o ozbiljnom prekršaju,
ali i dalje nema uhićenja.
Očito nitko nije čuo upozorenje da je ova zgrada rizik od požara.
Ovo je policijsko mjesto zločina.
- Što želimo? - Pravdu!
- Kad je želimo? - Odmah!
Želimo odgovore!
Uvijek se pitam zašto se ovo moralo dogoditi.
Ljudi su izgubili živote.
Gubitak prijatelja, obitelji.
Pitam se. Zašto?
- Želimo odgovore! - Želimo pravdu!
GRENFELL: ANATOMIJA POŽARA
ČETVRT SJEVERNI KENSINGTON
ZAPADNI LONDON
BBC News u 16 h. Ja sam Fenella Fudge.
Mnogo je sunca koje će biti s nama cijeli dan.
Temperatura je 24, možda 25 stupnjeva. Mogli bismo i...
Bez promjena u prva tri.
„Despacito” Luisa Fonsija cijeli je mjesec bio broj jedan.
Sad je najdugovječnija pjesma broj jedan na stranom jeziku u povijesti ljestvice.
Bila je to 2017.
Sjećam se brojnih poznatih pjesama u to vrijeme.
„Despacito” je bio velik hit.
Sjećam se da ju je mama stalno slušala u kući i u autu.
Ja sam Esi, a vi slušate najpopularniju postaju u zapadnom Londonu.
Ovo je 100 % pjesma ljeta.
J Hus s „Did You See”.
Došao u crnom Benzu Otišao u bijelom
Ja sam samo bitanga
STANARKA GRENFELLA
Da.
Bila sam uzbuđena jer sam kretala u osmi razred.
OBITELJ GOMES
Počinje ljeto, postajalo je vruće.
Svakako bih rekla da sam bila vrlo ushićena.
Bila sam jako sretna.
Uvijek sam htjela imati dobre ocjene.
Da, bila sam dobra, sretna 12-godišnjakinja.
13. LIPNJA 2017. GODINE
Sjećam se da smo kasnije te noći izašli na večeru.
Vratili smo se negdje oko 23.30.
Dobio sam poruku od prijatelja.
STANAR GRENFELLA
„Jesi za Xbox?”
Odigrao sam nekoliko partija. Sutradan sam radio pa sam otišao u krevet.
Bilo je jako jednostavno.
Opet je jako toplo, temperatura je 26 stupnjeva.
Mislim da sam otišao u krevet oko ponoći.
Spavao sam u teretani u to vrijeme
jer nisam volio spavati u postaji...
VATROGASAC
...sa smrdljivim vatrogascima.
14. LIPNJA 2017. GODINE 00.54
Vatrogasci.
Nasilje!
Ludnica.
Alarm se oglasio oko 00.55.
Mi smo lokalna postaja u Sjevernom Kensingtonu
pa je Grenfell Tower na našem terenu.
11 MINUTA OD IZBIJANJA POŽARA
Kad smo stigli, vidjeli smo dim kako izlazi kroz prozor.
Tako smo znali gdje je požar.
Ušli smo u toranj.
Vatrogasci su pripremili opremu za disanje.
Čuo sam kako razbijaju vrata i zatim su ušli u stan.
Bio je to svakodnevni kuhinjski požar koji su uspjeli ugasiti vrlo brzo.
Kad ugasiš vatru,
koristiš se termalnom kamerom da provjeriš ima li još žarišta.
Tad su primijetili kapljice plamena kako kapaju
i shvatili da je vatra ugašena.
Poslao sam drugu ekipu kao pomoć.
Bio sam na požarima gdje je vatra zahvatila stan iznad.
Iako je to bilo neobično,
nije bilo nemoguće
da se vatra preseli u stan iznad.
I zato sam mislio da se vraćamo u postaju odraditi noćnu smjenu.
Došao sam do prizemlja, gdje sam sreo djevojku
koja mi je objasnila da je njezina mlađa sestra...
na 20. katu
i pitala je može li otići gore po nju.
Zvala se Jessica.
STANARKA GRENFELLA
Mislio sam da ću se brzo popeti, dovesti njezinu mlađu sestru
i nastaviti s onim što sam radio.
Uopće nisam bio zabrinut.
Pritisnuo sam 20. kat...
...i odjednom se upalilo svjetlo na 15. katu.
Vrata su se otvorila
i ogromna količina crnog dima napunila je dizalo.
U nevolji sam. Moram izaći.
Trebam opremu za disanje.
Moram sići što brže da mogu izvući djevojku iz stana.
Imamo izvanredne vijesti.
Veliki požar nebodera u zapadnom Londonu.
Potvrđeno je da je to Grenfell Tower.
Kako zgradu s betonskom konstrukcijom
požar može tako brzo progutati?
Bježite van!
Proširilo se u sekundi. Samo je išlo gore. Nikad nisam vidio ništa slično.
Kao u holivudskom filmu katastrofe.
Pišem o Grenfellu sedam godina.
Da zbrojiš sve članke koje sam napisao, bilo bi ih više od 1000.
Kad su ljudi vidjeli
da se ovakva katastrofa događa u Londonu, u Velikoj Britaniji...
UREDNIK, INSIDE HOUSING
...svi su se pitali kako se to moglo dogoditi ovdje.
Ljudi su počeli propitkivati u kakvoj to državi žive
gdje je takvo što moguće.
To mi je promijenilo život.
Postoji karijera prije i nakon Grenfella.
I potpuno su drukčije.
Bio sam urednik vijesti tek pet ili šest mjeseci.
Tako da sam odmah bačen u vatru.
Svi se sjećaju kad su prvi put vidjeli te snimke.
Iskreno, ne biste pomislili...
Nakon požara kao kod onog u Grenfellu
postoji želja među medijima
da se nađe obično žrtveno janje, nekakav jednostavan narativ.
Nekog čiju sliku mogu staviti u novine.
Nekog od koga mogu napraviti negativca.
Novine Daily Mail objavile su vrlo agresivan članak
u kojem je prozvan vlasnik stana gdje je požar započeo.
ČOVJEK ČIJI JE NEISPRAVAN HLADNJAK ZAPOČEO POŽAR
Na društvenim mrežama pisalo se
da je povezan s islamskim terorizmom,
a tip je bio etiopski ortodoksni kršćanin s fotkom Djevice Marije u stanu.
MUSLIMANI SU KRIVI?
BEZ NJIH NE BI BILO POŽARA
ISIS-OVA BOMBA
MUSLIMANSKO SUPER NASELJE
DA, MUSLIMAN JE
Bio je vozač Ubera.
Živio je u stanu na četvrtom katu Grenfell Towera oko 25 godina.
To je četvrti kat. Brzo! Gori.
Policija je predložila da uđe u program zaštite zbog uznemiravanja.
Jer kad je Daily Mail počeo,
sve druge novine pokušavale su dobiti priču o njemu.
VOZAČ TAKSIJA
On je preživio to i žrtva je onoga što se dogodilo.
Nije imao nikakvu odgovornost
za ono što se dogodilo u Grenfell Toweru.
Danas je 14. lipnja...
Imao sam osjećaj da je nešto pošlo po zlu.
Zato želiš naći ljude koji razumiju opasnosti od požara u neboderima
i ispitati ih što više možeš.
Primio sam poziv rano ujutro.
Bio je to BBC.
A onda Sky News. Bio je to loš znak.
Otišao sam na internet pogledati vijesti i vidio sam golemi požar.
Istraživao sam požare u neboderima duže vrijeme.
Kad sam prvi put vidio snimke vatre, znao sam da je to vjerojatno zbog obloge.
STRUČNJAK ZA POŽARE
Ubrzo smo počeli istraživati AKM da saznamo vrstu obloge.
AKM je aluminijski kompozitni materijal.
Vidite da je aluminij ovdje i ovdje.
A u sredini imamo deblji i tamniji dio, to su polimeri.
Polimeri su plastika. Sva je plastika zapaljiva.
Polimeri su u sredini, a najpopularniji je PE, polietilen.
Ovo je sirovi PE.
Vidimo da materijal postaje vrlo zapaljiv i nije siguran.
Aluminijski kompozitni materijal je opasan
jer se vatra brzo širi i teško ju je ugasiti.
Ovo je građevinski materijal koji je do 2010-ih bio vrlo popularan.
Korišten je u zgradama na svim kontinentima.
Prodali su se milijuni četvornih metara toga.
Mnogo tvrtki u svijetu proizvodilo je, reklamiralo
i prodavalo AKM, jedna od njih bila je Alcoa.
Ne moraš tražiti daleko. Sjediš u hotelu.
Sjediš u avionu. Provjeravaš e-poštu.
Postoji dobra šansa da aluminij koji vidiš
dolazi iz tvrtke Alcoa.
ELEMENT MOGUĆNOSTI
Aluminum Company of America.
VODITELJICA, ALCOA / ARCONIC
Iliti Alcoa.
Jedna od starijih, većih
i prestižnijih korporacija u Sjedinjenim Državama.
Mnogo proizvoda na različitim tržištima.
Krila za avione.
Aluminijske ploče u automobilskoj industriji.
NJUJORŠKA BURZA
Jako velika na burzi.
Vjerovalo se
da bi se vrijednost dionica mogla povećati ako se tvrtka podijeli na više manjih.
Arconic. Projektirana inovacija.
Tako je nastao Arconic.
Arconic je bio dio Alcoe, a njihov francuski odjel
vodio je prodaju PE obloga za Grenfell Tower.
Dok istražitelji procjenjuju štetu,
jedan dobavljač gurnut je u središte pozornosti.
Arconic.
Arconic je izradio te aluminijske obloge.
Vidljivo izdaleka...
Kad je izbio požar, saznala sam da je Arconic upleten.
I sjećam se da sam pomislila:
„Nadam se da nisu stavili polietilenske ploče.”
Budući da je to proizvod na bazi nafte,
gorjet će, i to snažno.
Kad u neboderu imate nešto što je lako zapaljivo,
ljudi nemaju vremena za evakuaciju.
Ovdje su spavale obitelji.
Neke su još bile zatočene unutra.
A poslije je objavljeno da su to bile polietilenske ploče.
Kako je ovo prodano?
Zašto? Ne bismo ga prodavali za tu namjeru u Sj. Americi.
Kako se to dogodilo?
Iza svakog tog prozora bio je dom,
mnogi su sad potpuno spaljeni.
Kad mi je ponuđen Grenfell,
malo sam se bojao života u neboderu.
Ali tata mi je uvijek govorio da ću odmah znati je li to za mene.
I znao sam kad sam ušao u Grenfell.
STANAR GRENFELLA
Zaista sam se zaljubio u njega.
Bio sam na poslu. Nazvala me Andreia.
Rekla je da ima novosti.
Pristao sam.
Htjeli smo stvoriti svoj stalni dom.
Mislim da sam imala dvije godine kad smo se preselili onamo.
Zato kažem da je Grenfell bio moj dom.
S prozora moje sobe vidjela sam London Eye.
Imala sam sreće jer smo imali pogled iz ptičje perspektive.
Naravno, mnogi ljudi to nemaju.
Ajme meni.
33 MINUTE OD IZBIJANJA POŽARA
Spavali smo.
Kad spavaš, neće te probuditi jedna stvar, već konstantan metež.
21. KAT / MARCIJEV KAT
Istovremeno, susjeda nam je lupala po vratima.
Bum, bum, bum.
Andreia je ustala da otvori vrata.
Bile su to Helen i njezina kći Lulya.
Rekle su da je požar u zgradi.
Rekao sam da uđu, da ćemo saznati što se događa.
STANARKE GRENFELLA
Sjećam se da me susjeda budila
i to mi je bilo čudno.
Zašto si ovdje usred noći?
Bila sam jako zbunjena.
A onda mi je rekla da je došlo do požara.
Moja sestra Megan još je spavala.
Pitala sam mamu da je probudim.
Mama je rekla: „Ne još. U slučaju da nema potrebe.”
Mislila sam da će požar stati u tom stanu i to je to.
Pokušavao sam gledati kroz prozor s 21. kata.
Vidio sam samo vatrogasna svjetla.
Da, mislio sam da će sve biti u redu. Nisam se uopće osjećao ugroženo.
I dalje nisam shvaćao razmjere požara.
Ima li nekog od vatrogasaca?
Znao sam da moram pronaći tu djevojčicu, Jessicu.
Jako sam se brinuo jer je dim bio posvuda, a ona je bila sama.
Trčao sam niz stube.
Ne sjećam se da sam prošao pored nekoga, ni civila ni vatrogasca.
Došao sam do prizemlja.
Prijem.
Dotad je već bio pakao.
Stalno si čuo radio.
Potvrdite svoju lokaciju...
Vatrogasci s opremom za disanje čekali su da uđu.
Idite na lokaciju. Javite nam.
Uzeo sam opremu za disanje. Otrčao sam u zgradu.
Vidio sam dvojicu vatrogasaca iz svoje postaje
i objasnio im da je Jessica na 20. katu
i da je moramo izvući.
Tražili smo stan 176.
20. KAT / JESSICIN KAT
Vrata su bila odškrinuta.
Stan je bio pun dima.
Dvaput smo pretražili stan.
Vikali smo, lupali, činili smo sve što smo mogli.
Ali nismo je našli.
Očajnički smo se nadali da je izašla iz stana
i sišla.
Mašu svjetlima!
Da, tome sam se nadao.
Netko maše svjetlom! Ne možete im pomoći?
U UK-u imamo pravilo Ostani gdje jesi.
Što znači da vjerujemo da smo izgradili zgrade
u kojima će požar ostati dva sata u stanu gdje je počeo.
Londonska vatrogasna brigada vjerovala je u pravilo Ostani gdje jesi
i u to da se u britanskim neboderima požar ne širi od stana do stana.
Ali do 1.30 ujutro
vatra je počela ulaziti u desetke stanova u tornju.
Desetci stanova bili su u plamenu.
Unatoč tim uvjetima u zgradi, ljudima se govori da ostanu gdje jesu.
Ležao sam u krevetu
i čuo susjedov alarm za dim.
16. KAT / EDDIEJEV KAT
A onda, pet minuta poslije, čuo sam vikanje,
a u to doba noći to zaista nije bilo normalno.
Pomislio sam: „Savjetovali su nam da ostanemo gdje jesmo.
Ostat ću u stanu i nazvati vatrogasce.”
No u tom trenutku zazvonio mi je mobitel.
Bio je to susjed s kata ispod
koji je već uspio izaći iz zgrade.
I vikao je na mene.
Zaista je snažno vikao.
„Izlazite iz zgrade!”
Bilo je nešto jako moćno u onome što je rekao.
Tad sam donio odluku da odem.
I onda sam se pridružio maloj grupi stanara i promatrača.
Taj je požar bio tako nasilan.
To je bilo nešto najnasilnije što sam ikad vidio.
Mislim da sam i dalje bio jako smiren kad sam prvi put nazvao vatrogasce.
21. KAT / MARCIJEV KAT
Nisam htio pokazati da sam nervozan ili uplašen pred curama.
Mi smo u stanu 183 na 21. katu.
Ondje sam s trudnom ženom.
Andreia je bila u sedmom mjesecu trudnoće. Nosila je dečka. Astmatičarka je.
Sjećam se da su rekli da će poslati pomoć.
Rekao sam curama da budemo spremni krenuti
jer je plan bio izaći čim pokucaju na vrata.
Znam da ih je tata zvao više puta.
Rekli su nam da ostanemo unutra.
Ali vatra se približavala pa to nije imalo smisla.
Da, netko se kreće.
Sjećam se da smo mama i ja stalno govorile tati: „Nazovi ih opet.”
- Bože! - Kako će im netko pomoći? Molim vas!
- Bože! - Možete li im pomoći?
U središtu tragedije Grenfell zapaljive su obloge.
OSLO, NORVEŠKA 2007. GODINE
Obloge koje je izradio Arconic, multinacionalna korporacija.
U rujnu 2007. godine
Arconicov voditelj marketinga, Gerard Sontag,
otišao je na poslovni put na industrijsku konferenciju u Norveškoj.
Jedna od prezentacija bila je o aluminijskom kompozitnom materijalu.
O tome koliko je taj proizvod opasan.
Rečeno je da je jednako opasan kao da zalijepite cisternu s gorivom
na fasadu.
PONAŠANJE VATRE
Dakle, ne može postojati jasnije upozorenje.
Jedan član Arconica sjedi u publici i sluša ovu prezentaciju.
Vratio se prilično uplašen
znajući da Arconic prodaje zapaljivu verziju AKM-a.
MERXHEIM, FRANCUSKA
Napisao je otvoreno upozorenje voditeljima.
ARCONICOVA TVORNICA
Piše o tom materijalu i požaru koji bi mogao ubiti 60-70 ljudi.
To je upozorenje napisano 2007., a to je deset godina prije Grenfella.
...UBITI 60-70 LJUDI...
Ali, nažalost, mislim da to upozorenje nije bilo iznenađenje.
Jer Arconic je već testirao taj proizvod,
ali tajili su rezultate.
Arconic je napravio dva testa.
Jedan od njih testira proizvod kad se postaviti na zid
i pričvrsti zakovicama.
Drugi testira proizvod kad je savijen u obliku slova L
i stavljen u utore koji ga drže na zgradi.
To je kasetni oblik.
Razlika između zakovica i kaseta uglavnom je estetika.
Saznali smo da se kod kaseta, jer se savijaju,
vatrene kapljice akumuliraju.
To stvara veliku vatru na dnu kasete i to se onda događa na svakoj kazeti.
Gori deset puta brže.
Oslobađa sedam puta više topline i triput više dima.
Arconic nije reagirao ni prihvatio rezultate.
Nije učio iz njih i pružio sigurnost, već su učinili suprotno.
Volio bih da su reagirali.
Godine 2011. Arconic je napravio još jedan test AKM obloga.
Dobili su veliku vatru koju je trebalo zaustaviti.
Claude Wehrle bio je tehnički voditelj u Arconicu u to vrijeme.
I, ironično, bio je dobrovoljni vatrogasac.
TEHNIČKI VODITELJ
Laboratorij je poslao e-mail Claudeu:
„Zdravo, g. Wehrle, testirali smo vaš materijal.
Napomena:
Padanje velikih dijelova,
požar na površini dostiže kritične vrijednosti.
To je rezultiralo prekidom testa.”
Ako proizvod padne na testu,
zaustaviš otpremu i zaustaviš proizvodnju.
Ne dopuštaš da dođe do kupca.
To nikad ne biste samo ignorirali.
No ništa. Nastavili su ga prodavati.
Imamo interni Arconicov e-mail gdje pišu:
„Razred ploča nakon današnjeg testa je F.”
A to je nekategorizirano.
I onda vidimo riječ „ups”.
KLASIFIKACIJA PE-A U KASETAMA NAKON JUTROŠNJEG TESTA JE „F”!!!
UPS...
Znali su, ako savineš ovaj proizvod u određeni oblik,
i ako dođe do požara, bit će gadno.
I, nažalost, takav je oblik korišten u Grenfell Toweru.
U Grenfell Toweru najviše sam volio piti kavu na prozoru
i slušati glazbu s bratom Mohammadom.
Takav je život vrlo miran.
Toranj je izgledao lijepo.
Rekao sam da se preselimo onamo.
STANAR GRENFELLA
Ja i moj brat Mohammad preselili smo se u taj stan
negdje u rujnu 2016. godine.
Između mene i Mohammada bila je samo jedna godina razlike.
OMAROV BRAT
Bili smo veoma bliski.
Bio mi je i najbolji prijatelj, a ne samo brat.
Upisao sam fakultet, kao i moj brat Mohammad.
Onda smo našli posao.
Bili smo sretni zajedno. Bili smo sretni u tom stanu.
SAT VREMENA OD IZBIJANJA POŽARA
Te sam noći začuo neku buku.
Ljudi su vrištali vani. Vozila hitne pomoći, policijska vozila.
Odmah sam izašao iz sobe i čim sam izašao,
vidio sam brata u hodniku kako govori: „Omare, osjećam miris dima.”
Bili smo u pidžamama. Rekli smo da idemo.
Čim smo otvorili vrata,
bili smo šokirani količinom dima u hodniku.
Otišli smo do prozora i počeli vikati:
„Hej! Upomoć!”
Policija ili vatrogasci rekli su: „Ostanite gdje jeste, dolazimo k vama.”
Mislili smo: „U redu, rade nešto, doći će nas izvesti
ili nam dati nekakvu zaštitu i onda otići.”
Došao sam iz Sirije
pa je za mene život u UK-u...
Mislio sam da sam na sigurnom mjestu.
U godinama prije požara
bilo je mnogo grupa koje su tražile vladu
da promjene sigurnosne propise.
I to posebice nakon požara 2009. godine
u zgradi Lakanal House u južnom Londonu.
Vatrogasci su stigli do zgrade za nekoliko minuta,
ali vatra je bila tako snažna
da su prošli sati prije no što su došli do tijela šest žrtava,
među njima i dvoje djece i bebe.
Bio je to vrlo brz i žestok požar.
Zgrada je bila izgrađena od zapaljivog i gorivog materijala.
UDRUGA ZA ZAŠTITU OD POŽARA
I to je pridonijelo brzini požara.
Lakanal House bila je velika prilika
da ova zemlja poboljša mjere zaštite od požara.
Sastali smo se sa zastupnicima parlamenta u Westminsteru.
Tražili smo promjene koliko smo mogli,
a da ih fizički ne zgrabimo za ruku ili čak za vrat.
Morala sam nekako dokazati
da smjernice važne za požare nisu dobre.
Nisu jednostavne za korištenje
i bilo je činjenično netočnih informacija.
Trebalo bi započeti čitati na početku
pa okrenuti na kraj, a zatim na sredinu.
Bilo je grozno.
SMRTONOSNI POŽAR CIJENA PROPUSTA
Nakon požara u Lakanal Houseu mrtvozornica je napravila istragu.
To je rezultiralo mrtvozorničinim pismom vladi
i londonskim vatrogascima u kojem traži promjene.
Pisalo je da moramo obučiti dispečere.
Vatrogasci su morali naučiti
gasiti nekontrolirane požare u neboderima.
Vlada je trebala definirati kada odstupiti od pravila Ostani gdje jesi.
„OSTANI GDJE JESI.”
Mnogi su se skrivali u kupaonicama,
a kad su nazvali pomoć, kobni savjet bio je da ostanu gdje jesu.
Gledajući unazad,
da je savjet bio da napuste zgradu,
to bi možda doprinijelo tome da ostanu živi ili budu spašeni.
Pismo je javno. Crno na bijelo. Jasno je.
Pismo koje je mrtvozornica napisala vladi bilo je jako važno,
ali, nažalost, poslano je u jako lošem trenutku.
Jedan od ključnih ciljeva ove koalicije smanjiti je broj pravila, zakona...
PREMIJER OD 2010. DO 2016.
Da vas se prestane tretirati kao idiote.
Imat ćemo pravilo. Bilo koji ministar u mojoj vladi
koji želi uvesti novi propis, mora prvo ukinuti jedan.
Za svaki novi propis, dva se moraju ukinuti.
Moraš se riješiti dva propisa ako želiš uvesti novi.
Politička ideologija Davida Camerona bila je deregulacija.
Smatrao je da država nema pravo govoriti privatnim tvrtkama što da rade.
Želimo vam se maknuti s puta deregulacijom i rezanjem poreza.
Pretjerana pravila stvaraju dojam da imamo pravo na život bez rizika.
Dakle, zabranio je nove propise o zaštiti od požara,
iako su bili nužni.
Kao što je premijer rekao,
naši najpametniji državni službenici radit će na tome da razbiju birokraciju.
DRŽAVNI TAJNIK ZA ZAJEDNICE I LOKALNU UPRAVU
Eric Pickles bio je najviše rangirani političar
zadužen za stanovanje, planiranje, građevinske propise,
a neko vrijeme i protupožarnu politiku.
Ukidanjem nametljivih zakona i propisa,
možemo učiniti više za manje.
Htio je manje regulacija za poslovanje.
Ono što je mrtvozornica tražila od njih bilo je povećanje regulacije.
Interno je državni službenik napisao:
„Zakon zahtijeva da odgovorimo mrtvozornici,
ali ne moramo uraditi što ona kaže.”
No zaista je napisao:
„Samo joj moramo odgovoriti. Ne moramo joj ljubiti guzicu.”
Taj državni službenik bio je Brian Martin.
Dobar dan svima.
GRAĐEVINSKA REGULACIJA
Bio je pravi lik.
GODINU DANA NAKON POŽARA U GRENFELLU
Imao je zanimljivo ponašanje. Bio je na glasu kao jako teška osoba.
Nisam u državnoj službi jer sam htio naporno raditi
pa me iznenadilo jer zapravo stalno naporno radimo.
Brian Martin imao je više moći od većine zastupnika.
Svi smo morali k njemu. Bio je naš kontakt s vladom.
Bio je zadužen za građevinske propise koji se tiču sigurnosti od požara.
Strateški odjel je na vrhu.
Htio bih vam reći što rade, ali još nisam to razradio.
Ali jako su zauzeti strategijom.
Što se tiče pritiska na Briana Martina,
pitali smo ga što se mora dogoditi.
I rekao mi je
da vlada neće učiniti ništa dok ne bude mrtvih.
I navodno je rekao mojim kolegama:
„Pokaži mi tijela.”
SAT I 12 MINUTA OD IZBIJANJA POŽARA
BO1, možete li poslati poruku vatrogascima?
Imamo slijepog muškarca na lokaciji.
Netko od građana rekao mi je da je razgovarao sa stanarom na 7. katu.
Ondje ima mnogo dima.
Vatrogasni pozivni centar je preopterećen.
Količina poziva je nešto s čime se ti dispečeri nikad nisu susreli.
Vatra je ušla u stan.
Dvije odrasle osobe i dvoje djece u stanu.
Pozivi se prebacuju na druge kontrolne sobe diljem zemlje.
To je tako kad odjednom stigne toliko poziva.
Žena je zarobljena na 11. katu.
Deseti kat, osoba je zarobljena.
Ali svi ti dispečeri
dali su ortodoksni savjet stanarima nebodera koji gori.
„Ostani gdje jesi.”
Još jedna zarobljena osoba.
Ljudi su zatočeni na 10. i 11. katu.
Žena i troje djece.
Nakon Lakanal Housea
mogli su shvatiti da je to pogrešan izbor za nebodere.
Žena je upravo razgovarala njim. Još je u stanu.
Sve je vruće na dodir.
Ali nemaju televiziju.
Postoji televizor, ali ne radi.
Ono što ni u jednom trenutku ne vide jest vizualna slika Grenfell Towera.
Sve što imaju na ekranu informacija je koja kaže:
„Kuhinja na 4. katu, djelomično zapaljena.”
Dvadeset drugi kat, žena i troje djece.
Dvije odrasle osobe zarobljene.
Stanari zarobljeni na 11., 10. i mislim na 15. katu.
Petero ljudi zarobljeno na 17. katu.
-Šesnaesti kat. - Osamnaesti kat.
Dvadeset drugi kat.
-Sedamnaesti. - Jedanaesti kat.
Žena, moguće i dvoje djece.
Troje djece, prijem.
Ne sjećam se točne ceste s koje sam prvi put vidio toranj.
VATROGASAC
Ali bio mi je s lijeve strane. Vatra se širila na jednoj strani zgrade.
Kako je to moguće?
Prije toga nisam bio u Grenfell Toweru.
Nisam znao tlocrt.
Usredotočio sam se na to da uđemo i učinimo što možemo.
Iznenadilo nas je koliko su stube bile uske.
Vatrogasci su se spuštali sa žrtvama. Vikali bi: „Unesrećeni!”
Kad bismo to čuli, pomaknuli bismo se u kut, s kisikom na leđima,
kako bi imali što više prostora.
Ljudi plaču, kašlju, teško dišu.
Neki su pri svijesti, neki nisu.
Bilo je kaotično.
Kao da su svi bili nespremni.
Nakon čekanja stigli su vatrogasci.
14. KAT / OMAROV KAT
Pitali smo idemo li sad.
Rekao je: „Ne, morate ići u susjedni stan pa ćemo se vratiti po vas.”
Kad sam ušao u taj stan, sjećam se
da sam vidio mnogo ljudi ondje,
uključujući stanara tog stana i njegovu obitelj.
Vidio sam Zainab.
I njezina sina.
I Denisa.
A ondje smo bili i moj brat i ja.
Mohammad je donio Kuran iz našeg stana.
Neko ga je vrijeme čitao.
Rekao je da će pomoći. To mu je davalo snagu.
No nismo znali što će uslijediti.
Samo sam htio biti spašen.
Andreia je bila u sedmom mjesecu trudnoće. Astmatičarka je, kao i Megan.
21. KAT / MARCIJEV KAT
Htio sam spremnik zraka, nekakvu masku da možemo ići.
Sjećam se da je tata napunio kadu vodom
i postavio gomilu ručnika, koji su bili natopljeni.
Stanje je postajalo sve gore.
Kad sam otvorio vrata da vidim što se zbiva, vidio sam samo dim.
Zašto plačeš?
Plačeš.
Dim je bio vrlo gust, crn.
Svaki put kad bih otvorio vrata i pokušao disati,
povraćalo mi se.
Dim je bio pun kemikalija.
Dim od plastike posebno je otrovan.
On guši.
Udišete nešto od čega će vam odmah pozliti.
Brzo ćete se onesvijestiti.
Počinjete gubiti svijest.
Ali ne shvaćate da gubite svijest.
Dim je postajao sve gušći.
Bio je to zagađen dim. Jako zagađen dim.
Nisi vidio prst pred nosom. Svjetiljke nisu bile od koristi.
Gorjeli smo. Osjećali smo veliku vrućinu.
Nije imalo smisla da unutra bude toliko vruće.
Ništa mi nije imalo smisla.
Toranj je nedavno obnovljen izvana
kao dio inicijative Vijeća.
Pokrili su ga plastičnim pločama da izgleda urednije, bolje.
Sumnjaju da to možda nije bilo sigurno rješenje.
U redu je. Upozoreni su. Samo pazi da nitko ne prođe.
Moj brat Raymond, poznat kao Mojsije,
živio je na 23. katu, u stanu 201.
RAY BERNARD MOJSIJE STANAR GRENFELLA
Bio je jako drzak.
RAYEVE SESTRE
Imao je divan osmijeh. Posve bi vas rastopio.
Ray je odrastao na Trinidadu.
Došao je u Ujedinjeno Kraljevstvo kad je imao 16 godina.
Calypso je bio dio njega.
Da, bio je važan dio karnevala
dok nije ostario i počeo patiti od artritisa,
i više nije mogao skakati.
Živio je u Grenfell Toweru više od 30 godina.
Ja sam odrađivala Rayevu administraciju pa bih kontaktirala
s Organizacijom za upravljanje stanovanjem, OUS-om.
Da moram sažeti odnos svog brata i Vijeća, odnosno OUS-a,
rekla bih da je bio grozan.
Ipak je plaćao da živi ondje.
To nije bio dar. Nije ondje živio besplatno.
Ponašali su se kao da nismo bitni,
kao da smo obična radnička klasa ili siromasi.
Ali to je bilo daleko od istine.
Imali ste informatičke savjetnike, djelatnike zdravstva,
učitelje, arhitekte.
Toranj nije bio za siromašne, već za radni narod.
Grenfell Tower bio je u Kensingtonu,
koji je neobično mjesto, čak i u kontekstu Londona.
Kensington je
jedan od najbogatijih dijelova Londona i jedan od najsiromašnijih.
Toranj je bio trn u oku za imućne koji su živjeli na tom području.
Rušio je cijene nekretnina.
Toranj Grenfell izgrađen je 1970-ih.
Ali Vijeće ga nije dobro održavalo.
Nikad nije bilo velike obnove.
Gradili su se nova, vrhunska škola i centar za razonodu,
ali pored toga bio je neboder koji nije dobro izgledao.
U internim e-mailovima pisali su
da bi možda oblaganje Grenfell Towera bila dobra ideja
jer bi to pomoglo da ne izgleda kao „siromašni rođak”.
Htjeli su postaviti obloge i nove prozore.
Prozori više nisu služili svrsi.
Dio s oblogama sve nas je šokirao.
Nisam znala da se to tako zove.
- Nikad nisam čula tu riječ. - Da.
PROJEKT OBNOVE GRENFELL TOWERA
Kad su arhitekti projektirali sustav obloga,
naveli su pocinčane obloge.
To je nezapaljivo. Od metala je.
Bio sam na svakom konzultacijskom sastanku.
Nikad nam nisu pokazali fizičke primjerke tih obloga.
Vijeće je pokušalo pronaći najjeftinijeg izvođača na tržištu.
Odlučili su se za tvrtku Rydon.
Tijekom obnove Ray i ja često smo razgovarali
i često mi je govorio da je izrada jako loša.
Ja i drugi koji su postavljali pitanja proglašeni smo buntovnicima.
Jednom od viših voditelja Rydona izrazili smo zabrinutost
i pitali ga kako bi mu se svidjelo da se to radi kod njega doma.
Okrenuo se prema nama i rekao:
„Da to dobivam besplatno, ne bih se žalio.”
Taj komentar sažima to kako su nas tretirali
tvrtka Rydon, OUS i lokalno vijeće.
Bili smo grebatori, nismo ništa plaćali, ništa nismo zaslužili.
„Stoga začepite i pustite nas da radimo.”
Tijekom obnove
Organizacija za upravljanje stanovanjem Kensingtona i Chelseaja
sastajala bi se s Rydonom
da vide kako bi još mogli uštedjeti.
Kako da uštedimo svaki novčić?
Jedna od prvih mjera uštede bila je
zamjena pocinčanih obloga
najjeftinijim mogućim proizvodom za oblaganje.
Najjeftiniji proizvod koji su mogli naći bio je
aluminijski kompozitni materijal s jezgrom od čistog polietilena.
MERXHEIM, FRANCUSKA
Arconic je prodao obloge za korištenje na Grenfellu.
POŽAR U BUKUREŠTU
Saznao sam da je 2009. izbio požar
u poslovnoj zgradi u Bukureštu.
BUKUREŠT LIPANJ 2009. GODINE
To je uznemirilo tehničkog direktora Claudea Wehrlea
jer je to bila zgrada s AKM-om.
Našao je fotografije tog požara na internetu i poslao ih nadređenima.
To nije bio posljednji put da su se javila ova upozorenja.
ŠANGAJ STUDENI 2010.
Industrija je bila zabrinuta zbog broja požara.
LILLE STUDENI 2012.
U mnogo njih bile su ovakve obloge.
Još jedan požar, ovaj put u Francuskoj.
Nažalost, bio je smrtonosan.
Poginula je žena s invaliditetom unutar zgrade.
MELBOURNE STUDENI 2014.
DUBAI VELJAČA 2015.
Došlo je do promjena u Francuskoj,
zapaljiva vrsta obloge ondje se više ne može prodavati,
a i druge europske zemlje uvele su slične promjene.
No mišljenje Claudea Wehrlea bilo je
da i dalje mogu s time raditi na manje restriktivnim tržištima.
I, nažalost,
tržište Ujedinjenog Kraljevstva nije bilo restriktivno.
U internim e-mailovima Arconic govori
da u Engleskoj možeš sve s ovim zapaljivim proizvodom.
U ENGLESKOJ MOŽEŠ RADITI SVE S PE-OM
U vrijeme obnove Grenfella tehnologija koja se rabila bio je PE.
Imali ste i VO materijal, koji je bio otporan na vatru.
U Sjevernoj Americi bilo je projekata koji su zahtijevali VO materijale.
Ako je nešto više od dva kata, odlučio si se za VO materijal.
Obnova je konačno završena 2016.
i Vijeće je bilo zadovoljno obavljenim poslom.
Izašlo je priopćenje za javnost da je izvanredno vidjeti iz prve ruke
kako je obloga podigla vanjski izgled zgrade.
Ali sad ste imali 120 domova prekrivenih vrlo zapaljivom plastikom.
Nisam mislila da zgradu treba obnavljati.
To je bio betonski toranj.
Osjećala sam se sigurno u tom betonskom tornju. Znate...
Ne bi li sigurnost trebala biti bitnija od ljepote?
Prema onome kako Arconic radi
teško mi je vjerovati da nitko nije znao
da se to postavlja na tu zgradu.
Stajalo bi dvije funte po četvornom metru više.
Kad se uzme u obzir cijela zgrada, to je oko 5000 funti.
Ako to podijelite po stanu, to je oko 40 funti po stanu
za sigurniji materijal.
Ali usredotočenost je bila na štednji
i najjeftinije materijale pa to nije ni razmatrano.
SAT I 33 MINUTE OD IZBIJANJA POŽARA
Oko 40 funti po stanu...
Prvi poziv koji sam primila bio je od prijateljice.
Rekla je: „Izbio je požar u zgradi. Gdje je Ray?”
Ne znamo broj ljudi koji su u toj zgradi...
Otišla sam dolje, uključila televizor
i tad sam shvatila što se događa.
Pokušala sam ga nazvati, nije bilo odgovora.
I sjećam se da sam tada mislila
da se nadam da požar nije došao do Rayeva stana.
Nadam se da će Ray biti dobro.
Otišla sam do Ladbroke Grovea.
Bio je to pravi pakao.
Ali iskreno sam vjerovala da će to riješiti.
Zato što...
To je Ujedinjeno Kraljevstvo.
SAT I 53 MINUTE OD IZBIJANJA POŽARA
Što se tiče stanara koji su još ondje...
Ako se netko čuje s nekim tko je još u stanu,
neka pokuša pobjeći ili izaći na bilo koji način.
Uputa Ostani gdje jesi opozvana je u kontrolnoj sobi u 2.35,
na terenu u 2.47 ujutro.
Tad je više od 100 ljudi još uvijek bilo u Grenfell Toweru.
Sjećam se višeg službenika koji je držao govor vatrogascima.
Zvučalo je kao bojni poklič.
„Slušajte, ovo je drukčije od svega što ćete doživjeti,
ali ondje još ima života koje možemo spasiti
i moramo vas staviti u vrlo opasnu situaciju.”
Nismo imali pojma gdje smo.
Zvali smo ljude, no nitko nam nije odgovarao.
Vidjeli smo svjetla dok su ljudi hodali uokolo.
I odjednom
pojavio se vatrogasac sa ženom koja je bila u nesvijesti.
Bio je sam s njom. Bio je vidno uzrujan.
Pa smo je primili.
Stalno smo se spoticali s njom.
Bilo je jako teško održavati ravnotežu.
Vratili smo je u prizemlje i proslijedili je bolničarima.
Nije bilo vremena za čekanje.
Želio sam se vratiti unutra i pokušati spasiti ljude.
Svaki put kad udahneš dim, kao da udahneš smrt.
Neki od nas otvarali su vrata da vidimo možemo li pobjeći.
Sjećam se susjeda koji je bio zabrinut za svoju obitelj
pa je počeo slagati plahte.
Napravio je uže od pokrivača i bacio ga dolje.
- Eno još jednog. - Pokušavamo ih uhvatiti.
- Jao. - Uhvatili smo i psa.
Htio je pobjeći s pomoću plahta kroz prozor.
Doista je pokušao.
Brat Mohammad i ja jako smo se bojali i povukli smo ga natrag unutra.
Djeca su plakala, vrištala.
Sjećam se da je Zainab plakala i...
Ljudi su trčali po stanovima, uplašeni, nisu znali što da rade.
Ali nadali su se da će se vatrogasci vratiti.
Rekli su mi da je vatra bila toliko jaka na nekim katovima
da su stanari odlazili na više katove.
Neki su stanari pozvonili Rayu.
I u tom trenutku njegov stan nije bio ispunjen s mnogo dima.
23. KAT / RAYEV KAT
Pustio je mnogo ljudi u svoj stan, žene i djecu.
Ray je bio registriran kao osoba s invaliditetom.
Ali nije bilo plana za evakuaciju takvih osoba iz Grenfell Towera.
Vidio je sav taj crni dim svaki put kad bi otvorio vrata.
Ali i dalje ih je puštao unutra. I dalje im je pružao utočište.
Vjerujem da je Jessica vjerojatno s drugim odraslima došla
u Rayev stan.
Jessica i moja unuka pohađale su istu školu.
Poznavala je Raya i znala je da će biti sigurna s Rayem.
23. KAT / RAYEV KAT
Ponovno sam nazvao vatrogasce da saznam što se događa.
Gdje su? Dolaze li nas spasiti?
21. KAT / MARCIJEV KAT
Rekli su: „Već smo razgovarali s vama.”
Da, već četiri puta.
Koliko je ljudi unutra?
Šestero. Troje djece, troje odraslih.
Ne možemo izaći, a dim je sad u stanu.
Ne možete izaći, a uz to imate i djecu.
Da.
U jednom trenutku, minutu ili dvije nakon poziva,
pogledao sam u spavaću sobu i iznenada mi je prozor bio osvijetljen
i vatra je samo pojurila prema meni.
Sranje, vatra je ovdje.
-Da. - Donesi mokre ručnike.
Morate izvesti obitelj.
-Da, sad ćemo. Daj ručnike. - Držite mobitel kod sebe.
-Ostat ću na liniji, u redu? - Dobro.
Dobro. Držite se za ruke. I uzmite što više mokre odjeće...
Sve je bilo...
Sve se brzo zbilo.
Pokrili smo se dekom koju je tata bio stavio u kadu i...
Zgrabila sam psa.
I pojurili smo prema stubama.
Dobro. Idemo, cure. Hajde.
Uvjeti na stubištu bili su užasni.
Kašljao sam. Dizao mi se želudac.
-Nastavite. - Nastavite.
Nastavite, cure.
-Nastavite. - Slušajte što vam govorim.
Nisam imao pojma gdje su. Očekivao sam da su preda mnom.
...na putu prema vama.
Nastavite.
-Dobro. - Nastavite...
Tata je bio iza mene.
Stalno sam mu čula glas negdje iza.
Stalno je vikao: „Hajde. Samo nastavite.”
Samo nastavite, može?
Sjećam se...
Sjećam se da sam stala na mnogo tijela.
A onda u nekom trenutku nisam više čula tatu iza sebe.
Zvučao je kao da je
daleko ispred mene.
Niz stube.
Nisam nikoga čuo da išta govori
do tog trenutka kad sam čuo Luanu kako govori: „Tata!”
U tom trenutku shvatio sam da nisu ispred mene.
Bile su iza mene.
Sjećam se da sam rekla da ne mogu više,
da ne mogu nastaviti.
Samo se sjećam da sam spustila psa na stubište
jer nisam mogla više.
To je bilo to. To je sve čega se sjećam jer...
Onesvijestila sam se.
Sve je bilo crno.
Slušajte me. Dobro?
-Morate razmisliti gdje... - Moram gore.
-Morate pronaći... - Moram ih naći.
Morate se vratiti gore po svoje cure.
Moj Bože.
Dopustili su da ljudi umru. Jebote.
Odjednom su nam se vrata otvorila.
Prvo sam ugledao vatrogasca.
Zatim sam vidio kako naš susjed i njegova obitelj odlaze.
- 14. - KAT / OMAROV KAT
A onda se sjećam da me netko vukao za vrat
ili za majicu i izveo me.
Osjetio sam da sam na stubištu.
Netko me gurao, govorio mi da se pokrenem.
Nisam se htio micati jer sam tražio brata i sve ostale, no ništa nisam vidio.
Na trećem katu opet sam ugledao svjetlo.
SNIMKA NADZORNIH KAMERA
Prvo sam pogledao oko sebe da vidim gdje mi je brat.
Nisam ga vidio.
Nazvao sam ga. „Gdje si, Mohammade?”
Odgovorio mi je: „Omare, gdje si ti?”
„Mohammade, došli su k nama. Izveli su me.
Mislio sam da će i tebe odvesti.”
„Ne, nikoga nisam vidio. Nitko nam nije došao.
Još sam ovdje sa Zainab i njezinim sinom.”
„Svi ste još ondje?” Rekao je da.
Rekao sam vatrogascima:
„Moj brat, Zainab... Svi su još ondje.
Molim vas, idete li gore?” Svi mi govore da idu.
Vratio sam se do podnožja tornja.
Ondje je neki tip na telefonu. Viče i vidno je uznemiren.
„Moja cura je unutra”, kaže.
„Upravo razgovaram s njom.”
Uzeo sam mu mobitel. Rekao sam: „Ja sam Chris.”
Rekla mi je da je na 14. katu s dvogodišnjim sinom.
„Ja sam Zainab, a sin mi je Jeremiah.” Rekao sam: „Dobro.
Dolazimo. Ne možete izaći iz zgrade. Doći ćemo po vas”.
Čujem Jeremiju kako plače.
Otišao sam zapovjedniku.
Rekao sam: „Gledajte, 14. kat?”
A on mi je rekao: „U ovom trenutku ne smijemo prijeći 12. kat.”
Bio sam na liniji sa Zainab 25-30 minuta.
Jeremiah više nije plakao.
U jednom trenutku...
rekla mi je...
da je Jeremiah mrtav.
Rekla mi je da je Jeremiah mrtav.
„Ne želim više biti ovdje. Želim biti sa svojim sinom.”
Rekao sam: „Hajde, Zainab. Ostani sa mnom.
Ima ljudi koji te vole, koji te čekaju.
Moraš izaći iz ove zgrade.”
I dalje joj govorim da dolazimo.
Učinilo mi se da vrišti.
Niotkuda.
A onda tišina.
Ostao sam na liniji još pet minuta, za svaki slučaj.
Razgovarao sam s bratom. Molio se i razgovarao sa mnom.
Pred kraj razgovora rekao mi je:
„Omare, umrijet ću.
Umrijet ću ovdje, to je to.
Vidio sam kako su Zainab i njezin sin umrli pred mojim očima.
Kao i Denis.”
56 GODINA
„I ja ću umrijeti, Omare.”
Brat se htio oprostiti od mene.
Držite se za rukohvat! Nastavi, Luana!
-Spustite se... - Megan, Luana, idemo!
Hajde, djevojke.
Ma hajde!
U tom sam trenutku shvatio da se Luana onesvijestila.
Pogledao sam između rukohvata na stubištu i vidio svjetlo.
Jako slabo svjetlo, ali bilo je ondje. Mislio sam da je to sigurno vatrogasac.
Brzo sam potrčao i viknuo: „Kći mi je gore.”
Moram otići gore po njih.
Moram po njih! Moram... Ne...
Krenuo sam gore s njima,
a jedan vatrogasac primio me straga i rekao: „Ne, moraš ići dolje.”
Vidio sam kako iznose Luanu.
Ali...
Nisam znao gdje mi je žena. Nisam znao gdje je Megan.
Znam da su Helen i Lulya uspjele izaći.
Predali su me policiji.
Rekli su da nisu sigurni, ali da je ondje jedna trudna žena
s još jednim djetetom.
Nisam je ni vidio, samo sam...
Laknulo mi je.
Zatim sam se brzo okrenuo i vidio da Andreia sjedi kraj stabla,
a Megan je bila pokraj nje.
Andreia je pitala gdje je Luana. Znao sam gdje je.
Bila je pored nas.
Oživljavali su je.
Onda su nas sve zajedno stavili u jedno vozilo hitne pomoći.
Sljedeće što znam, budim se u vozilu hitne pomoći.
Samo sam ja bila na ležaju.
Stalno sam razmišljala zašto sam na ovom ležaju.
Ja ovdje nisam prioritet.
Ako je itko prioritet, onda je to moja mama.
Jer je tada bila trudna.
A onda sam opet zaspala.
Da...
Policija je potvrdila da je više ljudi ozlijeđeno,
a evakuacija se nastavlja.
Umrlo je 12 ljudi, više od 70 ljudi je ozlijeđeno.
Ovdje smo već pet i pol, gotovo šest sati,
a nijedan policajac,
nijedan predstavnik našeg stanodavca,
nitko iz Vijeća nije došao razgovarati s nama.
Ima ljudi koji ne znaju jesu li im članovi obitelji živi ili mrtvi.
621, gdje si?
Nestali petogodišnjak posljednji put viđen u neboderu.
Žensko dijete prevezeno je u bolnicu u vozilu hitne pomoći.
Ako sve nestale stavimo na isti prozor...
Došla sam u Ladbroke Grove 14. predvečer.
Lijepili smo fotografije.
Bio je to očaj
jer nije bilo informacija o tome kamo ići
kako biste pronašli brata, sestru, majku, rođaka, koga god.
Gdje su djeca?
21. LIPNJA 2017.
SEDAM DANA NAKON POŽARA
Tjedan dana nakon požara u Grenfell Toweru,
a mnogi se stanari i dalje žale na nedostatak potpore vlasti.
Mnogi još spavaju u lokalnom sportskom centru,
a neki navodno čak i u autima.
VIJEĆNICA U KENSINGTONU
Nitko iz Vijeća nije došao ovamo.
Želimo da netko kaže obiteljima
što se dogodilo njihovim voljenima koji su nestali.
Odlazite!
Odmah se javila želja da pravda bude zadovoljena.
Mislim da je ljudima bilo jasno,
onima koji su živjeli u Grenfellu i izgubili voljene,
da je netko odgovoran, da ovo nije nesreća.
- Što želimo? - Pravdu!
- Kad je želimo? - Odmah!
Želimo odgovore!
Ljudi su trebali iskrenost i podršku od lokalnih vlasti,
osnovna ljudska prava koja uzimamo zdravo za gotovo svaki dan,
hranu, sklonište i odjeću.
Ljudi koji su ondje nemaju hrane, nemaju dom.
Izgubljeno hodaju uokolo, lijepe fotografije nestale djece.
Nitko ne pomaže.
Mnogi su bijesni zbog vladine reakcije na tragediju.
Konvoj je projurio, prevozeći premijerku Theresu May.
Razgovarala je s djelatnicima hitnih službi,
no nije se pojavila u javnosti.
Theresa May nije nas došla posjetiti. Nema je ovdje.
May mora otići!
Zašto se niste odmah sastali s ljudima?
Donijela sam odluku da ne odem odmah među ljude
jer sam se željela pobrinuti da hitne službe
imaju resurse za obavljanje svojeg posla.
PREMIJERKA OD 2016. DO 2019.
Sad razumijem da je zajednici i preživjelima iz Grenfell Towera
problem bio što ih vlasti nisu poslušale,
a ja sam to samo pogoršala jer nisam odmah došla k njima.
Danas je u Londonu započela javna istraga Grenfellove tragedije
koja je odnijela 72 života.
Brzo sam zatražila javnu istragu jer sam mislila da je važno,
s obzirom na razmjere ove tragedije,
da doista istražimo što se dogodilo.
Moja uloga kao glavnog odvjetnika u istrazi bila je da predstavljam javnost.
Znatiželjni član javnosti koji vidi da je izbio strašan požar...
GLAVNI ODVJETNIK U ISTRAZI
...i želi znati što i zašto se dogodilo.
Javna istraga istražit će događaje od te noći,
uključujući i reakciju hitnih službi.
- Svečano, iskreno i istinski... - Svečano, iskreno i istinski...
Problemi s istragom bile su emocionalne poteškoće
i ono što bi se moglo nazvati forenzičkim poteškoćama.
- Cijelu istinu... - Cijelu istinu...
- I samo istinu. - I samo istinu.
Emocionalne poteškoće pojavile su se vrlo rano
kad sam ispitao vatrogasce koji su rano stigli
o onome što se dogodilo te noći.
Odlučio sam otići gore do 20. kata po njezinu mlađu sestru.
Moram vam pokazati kontekst na temelju vaše izjave.
Pokažite sedmu stranicu svoje izjave.
„Mislio sam da sam pronašao stan 176,
no morao sam rabiti svjetiljku i staviti lice tik do vrata.
Otišao sam do susjednih vrata i vidio da piše 175.”
Jeste li pokucali na vrata
ili vikali osobama u stanu 175?
Ne.
- Mogu li samo reći... - Naravno.
Obitelji ljudi iz stana 175...
Tražio sam drugu djevojku.
Nisam znao da je netko unutra.
U redu je. Hvala.
Bilo je mnogo propusta vatrogasaca na institucionalnoj razini.
Bilo je propusta i na terenu.
Operacija nije dobro prošla.
Ali ne smijemo zaboraviti na bol
koja proizlazi iz spoznaje da imate zadatak spašavati ljude,
ali ne možete.
To je jako teško.
Teško je živjeti s time.
Dobro došli na današnje saslušanje,
na kojem ćemo čuti dokaze od načelnice.
Kunem se Svemogućim...
Prije istrage pitao sam se...
VATROGASNA NAČELNICA OD 2017. DO 2019.
Zašto vatrogasci nisu naučili lekcije iz Lakanal Housea?
I samo istinu.
Saznao sam da su upozorenja poslana londonskim vatrogascima.
Znali smo da zgrade imaju obloge. Nismo prošli obuku za takve vrste požara.
No i uz svu obuku,
i dalje smo se potpuno oslanjali na pravilo Ostani gdje jesi.
Nismo imali plan B.
Ovo je prezentacija Londonske vatrogasne brigade.
Bilo je mnogo otkrića o londonskim vatrogascima
tijekom istrage Grenfell Towera, a posebice o tome koliko su znali.
I mislim da je najstrašniji primjer toga bila PowerPoint prezentacija
koja je išla u detalje oko opasnosti od požara.
Jeste li vidjeli prezentaciju u vrijeme kad je napravljena?
Ne.
Možete li objasniti zašto je ovo vidio samo uži krug stručnjaka?
Čak je ni vi niste vidjeli.
Ne, nemam pojma.
Taj ključni dokument nije vidio nitko od vatrogasaca na terenu.
Odjednom su ljudi shvatili da je to institucionalni problem.
Ovo nije slučaj gdje je jedan vatrogasac pogriješio.
ŠIRENJE POŽARA IZVANA
Da smo došli do požara i imali znanja prepoznati
da su to zapaljene obloge i da to ne možemo ugasiti,
ne bismo ni pokušavali i evakuirali bismo zgradu.
Da smo imali to znanje, sve je moglo ispasti drukčije.
Neki bi i dalje umrli. No bi li ih toliko umrlo? Ne znam.
CIJENIM SIGURNOST JER CIJENIM ŽIVOT
Najviše su me zanimali svjedoci koji su radili za Arconic.
NIŠTA NIJE VAŽNIJE
Oni koji su donijeli odluku da prodaju taj proizvod
unatoč testiranju i upozorenjima.
Htio sam da ih pitaju: „Zašto ste to učinili?”
Arconic je ogromna globalna američka tvrtka,
ali troje zaposlenika odbija svjedočiti.
Mislim da su svjedoci iz Arconica
koji su odlučili ne pojaviti se na javnoj istrazi
obične bezobrazne kukavice.
Javna istraga u UK-u može prisiliti građane UK-a da prisustvuju,
ali ne i osobe koji nisu državljani UK-a.
Nismo čuli Claudea Wehrlea,
koji mora odgovoriti na mnogo pitanja.
Ali bilo je e-mailova koji su objavljeni u ogromnom paketu e-mailova iz Arconica.
Ondje vidimo da je Claude Wehrle napisao:
„Zaboga, nemoj dati rezultate testiranja klijentu.”
NE SMIJEŠ DATI TE DOKUMENTE
- Bože! - Kako će im netko pomoći?
Visoko pozicionirani ljudi u tvrtki govore osoblju
da karakteristike proizvoda ostanu vrlo povjerljive.
- U zgradi su bebe! - Gdje su ljudi?
Claude Wehrle poslao je email: „ Nismo 'čisti'.”
Izađite iz tornja!
Bio je to ogroman korporativni skandal.
„NAMJEŠTANJE” SUSTAVA...
Znali su, ako ove informacije izađu u javnost,
da ljudi neće kupovati njihov proizvod.
NISMO „ČISTI”
Otkrili smo da je tijekom dogovora za Grenfell
viša rukovoditeljica tražila izvješće o protupožarnoj sigurnosti obloga.
Saznala je da je PE obloga neprikladna za zgrade više od 12 metara...
ZAPALJIVO
...i da postoji opasnost od gorućih kapljica u požaru.
Rekli su joj: „Što je zgrada viša, otpornost na vatru mora biti veća.”
Rekli su joj da su za Grenfell prodane tisuće kvadrata PE-a
i za zaradu od 115 000 eura.
Ali nije bilo pitanja o sigurnosti.
To je okrutna istina
korporativne multinacionalne kulture,
gdje profit postaje toliko važan
da se sve ostalo zaboravlja.
To su tvrtke koje stoje iza Grenfella.
Arconic.
Celotex, proizvođači zapaljive izolacije.
Zajedno s tvrtkom Kingspan.
Svi ti proizvođači žestoko su kritizirani zbog svojih materijala
koji su korišteni tijekom radova na Grenfellu.
U istrazi sam pomagao žrtvama i ožalošćenima.
Moja je uloga bila pomagati odvjetnicima i pregledavati dokumente.
Ispostavilo se da je Kingspan testirao proizvod K15 još 2005. godine.
Ali proizvod koji je poslije prodavan nije bio isti.
Arconic to radi, Celotex to radi, Kingspan to radi.
Pokaži mi dobru osobu koja je donijela ispravnu odluku.
Pokaži mi junaka priče. Ovdje nema junaka.
Glavni razlog brzog širenja vatre...
ODVJETNIK KINGSPANA
...bila je prisutnost PE AKM obloge.
Ajme, svi krive jedni druge.
Vanjski požar u ogromnoj mjeri potaknut je
Arconicovom Reynobond PE AKM oblogom.
Ako svi ovi ljudi imaju pravo, onda nitko nije kriv.
I to je problem.
Celotex i Kingspan...
ODVJETNIK ARCONICA
...uvjeravali su da se njihovi proizvodi mogu rabiti na visokim zgradama
i to je ključni razlog propusta u slučaju požara u Grenfellu.
Ne bih svu krivicu svalila na jednu tvrtku ili pojedinca.
To je sustavni problem.
Zašto nijedna osoba nije rekla:
„Mi to ne radimo. Mi nismo takvi.”
GRENFELL ZAUVIJEK U NAŠIM SRCIMA
Mislim da je istraga otkrila da javna sigurnost
nije toliko zanimljiva kao i individualna potraga za profitom.
Mene zanima je li točno
da je OUS tražio najjeftiniju oblogu
kako bi smanjila ukupni trošak?
Ne, tražili smo nešto što zadovoljava uvjete za građevinsku dozvolu.
Istina je da odnos između stanara Grenfell Towera
i OUS-a nije bio dobar.
Ovo je izvješće o istrazi
o pritužbama na OUS Kensingtona i Chelseaja.
„Nekoliko stanara, zakupaca i vlasnika
osjećaju se ogorčeno jer OUS nije riješio njihove probleme
usprkos nekoliko godina žalbi.”
Jeste li ikad vidjeli ovaj dokument?
Ne sjećam se da mi je poslan,
a ako jest, ne sjećam se da sam ga pročitao.
Bilo je jasno da uopće ne razumiju situaciju.
Pojavila se nekakva vrsta utrnulosti, sljepoće.
Želim vas pitati o pritužbi g. Daffarna o zaštiti od požara.
Ovaj smo blog napisali u studenom 2016.
„OUSKC: Igranje s vatrom.
Doista je zastrašujuća pomisao da Akcijska grupa Grenfell
čvrsto vjeruje da će samo katastrofa
i gubitak života rasvijetliti prakse
koje karakteriziraju zloćudnu vladavinu ove organizacije koja ne funkcionira.”
To smo napisali šest mjeseci prije požara.
Vaš je odgovor na prvoj stranici.
„Blog g. Daffarna izaziva paniku i mogao bi biti zastrašujući za stanare.”
Saznali smo da je naš blog Akcijska grupa Grenfell blokiran
i na Vijeću i na serveru OUSKC-a
kako osoblje ne bi vidjelo što pišemo.
Zamolio sam šefa IT odjela da ga ukloni jer sam mislio da ne pomaže.
Članovi zajednice bili su ljudi kojima se upravljalo,
ne pojedinci s domovima.
I mogu si zamisliti da su mnogi pomislili: „Čemu sve to?”
Kad je istraga počela,
bio sam jako frustriran
jer je Vlada odbila odgovoriti na prava pitanja o ovome.
Istražitelji su pozvali Briana Martina.
Bio je državni službenik odgovoran za sigurnost od požara
gotovo 20 godina prije Grenfella.
Rekao sam mu:
„Da se to dogodilo usred noći, broj mrtvih bio bi
10 do 12 puta veći
od šestero poginulih u Lakanal Houseu.”
Brian Martin mi je odgovorio: „Gdje su dokazi? Pokaži mi tijela.”
Jeste li rekli: „Gdje su dokazi? Pokaži mi tijela.”?
Ne bih to rekao.
Brian Martin mogao je zauzeti odlučniji stav o sigurnosti od požara,
posebice nakon požara u Lakanal Houseu.
Prelazimo na preporuke koje je mrtvozornica poslala...
Ali možda se odlučio za pasivniji pristup.
Napisali ste: „Samo joj moramo odgovoriti. Ne moramo joj ljubiti guzicu.”
To pokazuje vaš odnos prema preporukama mrtvozornice.
Vidi se da ih ne shvaćate ozbiljno.
- Slažete li se? - To je neformalan komentar.
Pokušali smo i nismo mogli brže utjecati na promjene.
Osjećaj da nisam mogla učiniti dovoljno
da se ovakva tragedija spriječi...
Da, to je nešto s čime živim.
Nisu htjeli slušati.
Nekoliko mjeseci pregledavao sam dokaze.
I postalo mi je jasno da je bilo više prilika
gdje sam potencijalno mogao spriječiti ovo.
Kao rezultat toga, ja sam jedini odgovoran za propuste.
I zbog toga mislim da nismo uspjeli spriječiti ovo.
Zbog toga mi je gorko žao.
Slažete li se s time da je Martin jedini odgovoran za propuste?
Zanimljivo. Ne nužno.
I drugi su krivi, iz moje perspektive.
Kunem se Svemogućim Bogom...
Eric Pickles bio je državni tajnik
odgovoran za sigurnost od požara prije Grenfella.
...ništa osim istine.
Mislim da je važno da svi koji svjedoče u javnoj istrazi shvate
da je svrha toga doći do istine.
I tijekom svjedočenja ljudi moraju shvatiti
da se ova istraga događa jer su ljudi umrli.
Slobodno me ispitujte koliko god želite,
ali mogu li vas podsjetiti
da ste obećali da ćemo završiti jutros
i da sam promijenio raspored da uguram ovo.
Imam jako naporan dan. Imam sastanke.
No ovo je važnije od svega.
Ali savjetovao bih vam da mudro iskoristite vrijeme.
Da.
Lorda Picklesa stalno su ispitivali o deregulaciji konzervativaca
i ukidanja pravila sigurnosti u godinama prije Grenfella.
Vlada u to vrijeme,
prije no što sam ja postala premijerka, željela je smanjivati broj propisa.
Iz istrage vidimo da previše ljudi
jednostavno nije gledalo te propise
i nisu prepoznali njihovu važnost
u smislu zaštite ljudi.
Zapravo, vaš je odjel uvijek bio za program deregulacije,
što je dovelo do odsutnosti pravih provjera
koje se tiče sigurnosti života.
Mislim da to nije pristojno.
I moram reći, bez previše emocija,
zakleo sam se na prokletu Bi...
Zakleo sam se na Bibliju.
Ja sam kršćanin.
Kod Grenfella jesu postojali propisi,
ali, nažalost, nisu bili svrsishodni.
Nisu bili učinkoviti jer su ih tvrtke uspjele zaobići.
Ne smijemo zaboraviti da se tu ne radi...
o deregulaciji, jedan za jedan.
Na kraju se sve svodi na one bezimene.
Mislim da je 96 ljudi poginulo u požaru u Grenfellu.
Trebali bismo misliti na njih.
Svi znaju da je poginulo 72 stanara Grenfell Towera.
Nakon katastrofe u Hillsboroughu bilo je 96 žrtava.
GRENFELL ZAUVIJEK
Svi bi trebali znati taj broj 72,
ako vam je to važno.
Ako vam nije važno, onda je to nešto što ćete zaboraviti.
Pomiješat ćete to s drugom katastrofom gdje su umrli ljudi iz radničke klase.
ZAUVIJEK U NAŠIM SRCIMA
Svatko od njih imao je život i očekivanja od života.
Ovo je bio požar koji je došao u njihove domove izvana.
A za mene, to je nadasve užasan upad.
Mislim da postoje više stvari koje svi moramo naučiti.
Za mene je jedan od ključnih problema bio taj
da su građani ove zemlje imali osjećaj da je postojala skupina ljudi
koji su bili građani drugog reda zbog mjesta gdje su živjeli.
Vidjeli smo to bezbroj puta.
Vlasti su tretirale ljude kao građane drugog reda.
I nadam se da nakon tragedije u Grenfellu
možemo izbrisati taj osjećaj.
Nakon 320 dana i 300 000 dokumenata
istraga je gotova.
Predsjednikovo izvješće dat će preporuke.
Obitelji zasad mogu samo čekati.
Ljudi su se svakog 14. u mjesecu počeli okupljati ispred tornja.
I sad se održava marš na svaku godišnjicu.
To je ujedno i prosvjed zajednice
koja govori da je još uvijek ovdje i da čeka pravdu.
Počeo sam gledati društvene mreže
i primijetio sam poruku od prijatelja s kojim dugo nisam razgovarao.
I tada sam shvatio da sam bio tražio njihovu nećakinju.
Postalo je jasno da, umjesto da ode dolje,
otišla je gore da pobjegne od dima.
Otišla je na vrh tornja
i umrla na 23. katu.
Cijeli svijet mi se raspao.
12 GODINA
Polegao je žene i djecu na krevet.
I vjerojatno je posljednji umro.
Njegovo je tijelo pronađeno kod podnožja kreveta,
gdje je sjedio na podu.
I zato kažemo da je bio tješitelj.
Bio je
dobar čovjek.
RAY BERNARD MOJSIJE 63 GODINE
Brinuo se o njima do kraja.
Često razmišljam o njima.
Saznali smo za ljude koje smo izgubili i koje nismo mogli spasiti.
To se nikad nije dogodilo.
I to je bilo teško.
32 GODINE
DVIJE GODINE
Nije imao izbora nego pokušati pobjeći kroz prozor.
Pokušao se spustiti zavezanim plahtama.
No mislim da se nije uspio spustiti do kraja.
I pao je s prozora.
24 GODINE
Ako skočiš kroz prozor, to znači da si izgubio nadu.
I jako sam ljut na sve koji su odgovorni za njegovu smrt.
Nakon požara odvezli su nas u bolnicu King's College.
Doktori su rekli da moraju razgovarati sa mnom.
Rekli su da će morati birati.
Andreia ili beba.
Rekli su: „U ovim okolnostima moramo izabrati majku.”
A ja sam rekao: „Razumijem. Tako i napravite.”
Tad su mi rekli da je Logan preminuo.
Umrlo je 72 ljudi.
Među njima 18 djece,
uključujući i mojeg sina koji je bio najmlađa žrtva.
Svima njima oduzeto je ono što su mogli postati.
Jednom davno
postojao je dječak na brodu.
8 GODINA
Živio je sretno do kraja života.
15 GODINA
5 GODINA
13 GODINA
6 GODINA
Objavite u svim novinama Ne bojim se...
12 GODINA
Čitajte o tome!
Osjećaš krivicu na neki način.
Osjećam se krivom što sam živa i što živim svoj život...
a oni ne.
4. RUJNA 2024. GODINE
Sedam godina nakon požara u Grenfell Toweru
izvješće o uzroku katastrofe trebalo bi biti objavljeno.
Istraga nema moć kazniti ili omogućiti kompenzaciju,
za to će se vjerojatno održati odvojena suđenja.
Upravo ćemo čuti predsjednika.
Nemaju svi isti stupanj odgovornosti,
ali svi su pridonijeli tome na ovaj ili onaj način.
U većini slučajeva zbog nesposobnosti, ali ponekad
i zbog nepoštenja i pohlepe.
Konačno izvješće o katastrofi u Grenfellu.
Ovo je popis nemara koji je gotovo nezamisliv.
I ono „to se moglo izbjeći” zbilja pogađa.
Obitelji žele kazneni progon,
ali rečeno im je da se to neće dogoditi još godinama.
Njihovi životi su na čekanju dok su odgovorni slobodni.
Istraga je dala 58 preporuka.
Na vrhu popisa promjene su građevinskih propisa.
Želim predstaviti Petea Appsa,
novinara koji podržava borbu i zahtjeva pravdu
još od požara prije sedam godina.
Molim vas, pozdravite ga.
Kao i mnogi ovdje, dolazim na tihe šetnje već sedam godina.
Tijekom svakog marša uvijek se čitaju 72 imena.
Danas vam želim dati još jedan popis imena.
To su imena koja mnogi žele da zaboravimo, ali nećemo.
Zapamtite lokalno vijeće.
„Ispričavam se iz sveg srca
ožalošćenima, preživjelima i stanarima Grenfella
jer ih nismo slušali i zaštitili.”
Vijeće je implementiralo prve preporuke iz istrage,
a radi se i na ostatku.
Naručit će vanjsku neovisnu reviziju
kako bi oni koji to trebaju preuzeli odgovornost.
Zapamtite vatrogasce.
„Vatrogasci kažu da je Grenfell bio najveći izazov kojeg se sjećaju.
To je promijenilo obuku, opremu i prakse, a i dalje se uči iz tragedije.
Implementirane su sve prve preporuke iz istrage.
Radi se i na ostatku.”
Iskreno, siguran sam da bi se ovo moglo ponoviti.
Još ne znamo tko će završiti u zatvoru
pa sam trenutačno malo izgubljen.
Eric Pickles se ispričao za svoje ponašanje tijekom istrage.
„Mrtvi nisu statistika, s dostojanstvom ih pamte obitelji, preživjeli i svi mi.”
Nije komentirao ovaj film. Od 2018. član je Doma lordova.
Zapamtite OUSKC.
„Itekako smo svjesni užasnog učinka ove tragedije
na ožalošćene, preživjele i zajednicu Grenfella.
Prihvaćamo da je OUS doprinio ovome i doista nam je žao.”
Mnogo je vremena prošlo, a malo se toga promijenilo.
To je suština Grenfella.
To je potresna priča o nevjerojatnoj okrutnosti
prema građanima zemlje u kojoj ne mislimo da se tako ponašamo.
Zapamtite Kingspan.
„Izvješće jasno objašnjava da vrsta izolacije nije bitna
i da je glavni razlog za širenje požara PE obloga koju nije proizveo Kingspan.”
Kažu da je K15 siguran za uporabu u usklađenom sustavu.
Zapamtite Celotex.
Kažu da su testovi pokazali da bi izolacija bila sigurna
u kombinaciji s nezapaljivom oblogom, za razliku od one korištene u Grenfellu.
Sve dok ljudski život vrijedi manje od profita, stvari se neće promijeniti.
Postoje tisuće zgrada
koje i dalje imaju te zapaljive obloge.
Zapamtite Arconic.
„To je siguran građevinski materijal i smije se prodavati u UK-u.
AAP nije skrivao informacije,
nije zavaravao izdavače certifikata, kupce ili javnost.”
Claude Wehrle, Rydon i Brian Martin nisu komentirali ovaj film.
Pravda nije samo uklanjanje svih opasnih obloga
na svim drugim zgradama,
već i to da oni koji donose odluke u tim organizacijama
odgovaraju
z a smrt mojeg brata i smrti još 71 žrtve.
Nemojte misliti da ste se izvukli.
Vaša imena bit će u našim mislima i u našim razgovorima
dok ne vidimo pravdu za 72 imena koja nosimo u srcima.
Mnogo vam hvala.
Britanska vlada prihvaća nalaze istrage i probleme koji se moraju riješiti.
I dan-danas stotine tisuća ljudi
i dalje žive u zgradama s nesigurnim oblogama.
Pravilo Ostani gdje jesi i dalje je na snazi u većini nebodera.
Samo želimo pravdu. Razumijete?
Ne mislim da tražimo previše.
Nastavlja se kriminalistička istraga požara u Grenfellu 2017. godine.
Sve do danas nitko nije uhićen.
U SJEĆANJE NA 72 IZGUBLJENA ŽIVOTA U GRENFELLU
Prijevod titlova: Dejan Rakar